Politiet varsler flere tiltaler i Piiroja-saken
Det bekrefter Solvoll overfor Fredriksstad Blad. Piiroja-saken startet for fire år siden, da skattemyndighetene mente å vite at den tidligere Fredrikstad-spilleren hadde unndratt seg beskatning. - Siden sist har vi gått nøye gjennom hele saken på nytt. Det jeg kan bekrefte er at vi nå har en meget god oversikt over bevisene i saken, og at vi nå jobber med tiltaleprosessen. Flere personer vil få reaksjoner, men det er også flere personer det er aktuelt å henlegge saken for, sier politiadvokaten til Fredriksstad Blad. - Samlet sett er konklusjonen at vi snakker om en sterk reaksjon. Mange vil nok føle seg uriktig behandlet, sier Solvoll, og sier at han tror noen vil bli overrasket over tiltalen. I tillegg til de tidligere Fredrikstad-spillerne Raio Piiroja (33) og Brian West (34), har flere personer vært i politiets søkelys i forbindelse med skatteunndragelsessaken. I 2011 ble de tidligere FFK-lederne Morgan Andersen og Bjørn Jensen pågrepet mistenkt for å ha medvirket til skatteunndragelse i forbindelse med lønnsutbetalinger til Raio Piiroja under en razzia mot klubblokalene til Fredrikstad FK. Tidligere i år ble det også kjent at Celso Borges og tidligere administrerende direktør Runar Henriksen er anmeldt i saken.
Politiadvokat i Østfold Politidistrikt Kåre Solvoll kommer til å bruke sommeren på å skrive ned tiltaler mot flere personer i den såkalte Piiroja-saken.